Окућница кнеза Јовице Милутиновића
Окућница кнеза Јовице Милутиновића се налази у Санковићу, насељеном месту на територији општине Мионица, представља непокретно културно добро као споменик културе. С обзиром на углед, положај и финансијску моћ, окућница је била репрезентативна за то време и средину.

Окућница је формирана почетком треће деценије 19. века и до данас су сачувани конак, вајат и амбар. Конак са четири просторије подигнут је на високим каменим темељима, са подрумом испод целе зграде. Зграда је урађена у бондруку, са испуном од ћерпича и четвороводним кровом покривеним ћерамидом.

Вајат је подигнут од масивних ућертаних талпи. Служио је за смештај кнезових моммака-војника, а уникатним га чини тавански простор, на који се стизало преко дрвених степеница, „душема” на којој се спавало и пушкарнице, мали отвори прорезани на талпама.

Амбар је из старијег начина градње, што се огледа по интегралном конструктивном склопу рађеном ћертом.

Види још 
 Јовица Милутиновић
 Списак споменика културе у Колубарском округу

Литература 
 Завод за заштиту споменика Ваљево: "Споменичко наслеђе Колубарског и Мачванског Округа" .

Извори

Спољашње везе 
 Републички завод за заштиту споменика културе - Београд
 Листа споменика

Споменици културе у Колубарском округу
Народно неимарство
Културно наслеђе Западне Србије
Грађевине у Мионици
Непокретна културна добра